
 RAPORT DE SPECIALITATE 

privind aprobarea modificării ștatului de funcții publice și funcții în regim contractual de asistentă medicală din cadrul Direcției de Asistență Socială Drobeta Turnu Severin 
      Direcția de Asistență Socială, instituție de interes public subordonată Consiliului Local al municipiului Drobeta Turnu Severin, este specializată în administrarea şi acordarea beneficiilor de asistenţă socială şi a serviciilor sociale, cu scopul de a asigura aplicarea politicilor sociale în domeniul protecţiei copilului, familiei, persoanelor vârstnice, persoanelor cu dizabilităţi, precum şi altor persoane, grupuri sau comunităţi aflate în nevoie socială.
            Instituția a organizat examen în vederea promovării în grad profesional imediat superior, a funcționarilor publici cu respectarea H.G. nr.121/2023 pentru modificarea și completarea OUG nr. 57/2019 privind Codul administrativ, precum și pentru modificarea art. III din OUG nr. 191/2022 pentru modificarea și completarea OUG nr. 57/2019 privind Codul administrativ.

            Promovarea în grad profesional este modalitatea de dezvoltare a carierei prin ocuparea unei funcţii publice de execuţie de grad profesional imediat superior celui deţinut de funcţionarul public.

            Promovarea în grad profesional se face prin concurs sau examen, organizat de către autorităţile şi instituţiile publice, cu încadrarea în fondurile bugetare alocate, prin transformarea postului ocupat de funcţionarul public ca urmare a promovării concursului sau examenului.

În urma susținerii examenului de promovare în grad profesional imediat superior a unui funcționar public (ID-451838), potrivit Raportului final al examenului de promovare nr. 9867/18.09.2026 a fost admis drept pentru care se impune transformarea funcției publice de execuție de consilier juridic, cls.I, grad profesional asistent în consilier juridic, cls.I, grad profesional principal . 

Funcționarul public de execuție debutant(ID 547261) din cadrul Compartimentului Juridic; Relații cu publicul îndeplinește stagiul complet de debut, drept pentru care se impune transformarea funcției publice de execuție de inspector, cls.I, grad profesional debutant în inspector, cls.I, grad profesional asistent, potrivit Raportului de evaluare a funcționarului public debutant nr.9976/2026.
     Potrivit adresei DSP nr.10125/15.09.2026 înregistrată la sediul instituției în data de 15.09.2026 sub nr.9683, instituția a fost înștiințată de avizul emis de Ministerul Sănătății conform, exclusiv pentru finanțarea posturilor neocupate de medic 1/4N și asistent medical-1 post din cadrul Creșei Albă ca Zăpada, creșă construită prin Programul guvernamental ,,Sfânta Ana", pentru care s-a solicitat finanțare în anul 2026. Astfel, se înființează un post de asistent medical și se desființează un post de medic din cadrul Compartimentului Cabinete medicale școlare. 
Având în vedere cele prezentate propunem spre aprobare modificarea ștatului de funcții publice și statul de funcții în regim contractual de asistență medicală din cadrul aparatului propriu al instituției, conform anexelor nr.1 și nr.2.

